cyanic-selkie/wikianc huggingface dataset:
Glukoosi-1-fosfaatti
Biokemia
Glukoosi-1-fosfaatti on välituote sekä glykogeenin biosynteesissä että sen hajottamisessa. Yhdistettä muodostuu glukoosi-6-fosfaatista fosfoglukomutaasin katalysoimana ja seuraavassa vaiheessa se muunnetaan UDP-glukoosipyrofosforylaasientsyymin katalysoimana UDP-glukoosiksi, josta glykogeenisyntaasi muodostaa glykogeenia. Glykogeenin hajotuksen yhteydessä glukoosi-1-fosfaattia muodostuu suoraan glykogeenista glykogeenifosforylaasin katalysoimana. Tämän jälkeen yhdiste voidaan jälleen isomerisoida glukoosi-6-fosfaatiksi fosfoglukomutaasin vaikutuksesta.
Glukoosi-1-fosfaatti on välituote myös galaktoosin aineenvaihdunnassa. Galaktoosi-1-fosfaattiuridyylitransferaasi katalysoi galaktoosi-1-fosfaatin ja UDP-glukoosin välistä reaktiota, jossa tuotteina muodostuu UDP-galaktoosia ja glukoosi-1-fosfaattia.
Ágios Ioánnis
Ágios Ioánnis (, ”Pyhä Johannes”) voi viitata seuraaviin paikkoihin Kreikassa:
Coq
Coq on funktionaalisen ohjelmointiin perustuva todistusapuri. Sen avulla voidaan laatia formaaleja matemaattisia todistuksia, jotka tarkistetaan automaattisesti. Todistukset esitetään induktiivisten konstruktioiden kalkyyliin perustuvalla Gallina-ohjelmointikielellä.
Coqia käytetään mm. ohjelmistojen verifiointiin ja matematiikan formalisointiin. Coq on toteutettu OCaml-kielellä.
Koodiesimerkkejä
Määritellään luonnollisten lukujen tyyppi: Määritellään luonnollisten lukujen yhteenlasku: Osoitetaan, että määritellylle yhteenlaskufunktiolle pätee x + 0 = x kaikilla x.
Danbury Whalers
Danbury Whalers on yhdysvaltalainen jääkiekkoseura, joka on kotoisin Danburysta Connecticutista. Se pelaa FHL-liigaa. Danbury Whalers toimi ECHL-seura Trenton Titansin farmijoukkueena.
Celtic FC
Celtic Football Club on vuonna 1888 perustettu jalkapalloseura, jonka kotipaikka on Skotlannin Glasgow. Joukkue pelaa Skotlannin korkeimmalla sarjatasolla Skotlannin valioliigassa. Celtic on yksi Skotlannin menestyneimmistä seuroista. Se on voittanut maan mestaruuden 51 kertaa, mikä on toiseksi eniten Rangersin jälkeen. Lisäksi Celtic on saavuttanut myös 40 Skotlannin cupin ja 19 Skotlannin liigacupin voittoa. Celtic voitti Euroopan cupin 1967 ensimmäisenä brittiseurana ja pääsi loppuotteluun Euroopan cupissa myös 1970 sekä UEFA-cupissa 1997.
Celtic pelaa kotiottelunsa Celtic Parkilla, mihin mahtuu yli 60 000 katsojaa. Seuran peliasussa on ollut lähes koko sen historian ajan vihreitä ja valkoisia vaakaraitoja. Celtic on perinteisesti ollut Glasgow’n katolilaisten seura, kun taas paikallisvastustaja Rangersin kannattajat ovat pääasiassa protestantteja. Old Firm -nimellä tunnettujen seurojen välinen kilpailu on usein kiivasta.
Historia
thumb|left|Veli Walfrid, seuran perustaja. thumb|right|Vuonna 1908 liigan, cupin ja [[Glasgow cupin voittanut Celticin joukkue.]] Celtic Football Club perustettiin virallisesti Caltonissa Glasgow’ssa 6. marraskuuta 1887 hyväntekeväisyysjärjestöksi alueen köyhille irlantilaismaahanmuuttajille. Ensimmäisessä virallisessa ottelussa toukokuussa 1888 Celtic voitti Rangersin 5–2. Celtic saavutti ensimmäisen Skotlannin cupin voiton 1892, ja vuotta myöhemmin se voitti ensimmäisen liigamestaruutensa. Vuonna 1897 Celticistä tuli yksityinen osakeyhtiö. Willie Maley nimitettiin seuran sihteeriksi ja päävalmentajaksi samana vuonna, ja hän valmensi seuraa aina vuoteen 1940 asti.
Vuosina 1905–1910 Celtic voitti liigan kuudesti peräkkäin, ja 1907 se saavutti ensimmäisenä Skotlannissa ”tuplan” voittamalla myös cupin. Celticin neljän mestaruuden jakso oli 1914–1917. Vuosina 1915–1917 Celtic pelasi kansallisissa kilpailuissa 62 peräkkäistä ottelua ilman tappiota, mikä säilyi Britannian ennätyksenä sata vuotta. Sotien välisinä vuosina Celtic sen sijaan voitti vain viisi mestaruutta. Vuonna 1937 Celtic voitti Aberdeenin Hampden Parkilla pelatussa Skotlannin cupin loppuottelussa, jossa oli 146 433 katsojaa. Lukema on edelleen seurajalkapalloilun Euroopan-ennätys.
thumb|right|Celticin 1960- ja 1970-luvun menestysvuosien valmentajan [[Jock Steinin patsas Celtic Parkin edustalla.]] Celtic eteni vuonna 1964 Cup-voittajien cupissa välieriin asti. Liigassa ja cupissa seura ei ollut kuitenkaan voittanut kymmeneen vuoteen, joten Jock Stein korvasi Jimmy McGroryn päävalmentajana maaliskuussa 1965. Hän johdatti Celticin heti cupin voittoon ja seuraavalla kaudella liigamestaruuteen ja jälleen Cup-voittajien cupin välieriin. Kausi 1966–1967 oli Celticille loistava. Se voitti liigan, cupin, liigacupin ja Glasgow cupin sekä ensimmäisenä brittiseurana Euroopan cupin kaadettuaan finaalissa Internazionalen 2–1. Steinin johdolla Celtic voitti yhdeksän perättäistä liigamestaruutta 1966–1974. Menestysvuosina se pääsi Euroopan cupin loppuotteluun myös 1970 ja välieriin 1972.
Vuoteen 1994 mennessä Celticin talous oli painunut surkeaan kuntoon. Seura oli hyvin lähellä konkurssia, mutta liikemies Fergus McCann pelasti lopulta seuran, ja samalla Celticistä tuli julkinen osakeyhtiö. Samana vuonna aloitettiin Celtic Parkin uudelleenrakentaminen. 1990-luku oli Rangersin hallitsema, mutta vuonna 1998 Celtic onnistui katkaisemaan Rangersin yhdeksän vuotta kestäneen mestaruusputken alankomaalaisen Wim Jansenin valmentamana.
Martin O’Neill tuli Celticin valmentajaksi kesällä 2000. Hänen johdollaan seura voitti vuosina 2000–2005 kolme mestaruutta. Kaudella 2000–2001 Celtic voitti myös cupin ja liigacupin. Vuonna 2003 seura pääsi UEFA-cupin loppuotteluun, jonka se hävisi jatkoajalla FC Portolle 3–2. O’Neillin seuraajaksi palkattiin Gordon Strachan, jonka valmentamana Celtic voitti kolme perättäistä mestaruutta 2006–2008 ja eteni kahdesti Mestarien liigan pudotuspeleihin. Strachan lähti seurasta kesällä 2009. Hänen seuraajansa Tony Mowbray sai potkut syksyllä 2010, ja tilalle palkattiin Neil Lennon. Lennon palautti Celticin mestariksi kauden 2011–2012 päätteeksi.
Hävittyään toukokuussa 2016 St. Johnstonelle Celtic pelasi kansallisissa kilpailuissa ennätyksellisesti 69 peräkkäistä tappiotonta ottelua. Putki päättyi joulukuussa 2017 tappioon Heartsille.
Värit ja logo
thumb|right|Celticin pelipaita vuodelta 1977. Celtic on lähes koko historiansa ajan pelannut peliasussa, jossa on vihreitä ja valkoisia vaakaraitoja. Perustettaessa peliasuna oli valkoinen paita, jossa oli vihreät kaulukset. Vuosina 1889–1903 seuran paidassa oli pystyraidat, ja nykyinen pelipaita otettiin käyttöön 1903.
Ensimmäisissä pelipaidoissa Celtic käytti tunnuksenaan kelttiläistä ristiä. Varsinaisen seuratunnuksen Celtic otti paitoihinsa vasta 1977. Ympyrän muotoisessa logossa oli keskellä neliapila, jonka yläpuolta kiersi teksti ”The Celtic Football & Athletic Coy. Ltd.” ja alapuolella oli perustamisvuosi 1888. Kaudella 1988–1989 Celtic pelasi satavuotisjuhliensa kunniaksi tunnuksella, jossa keskellä oli alkuperäinen kelttiläinen risti, mutta seuraavalla kaudella se palasi taas vuoden 1977 versioon. Vuonna 1995 teksti logossa muuttui nykyiseen muotoonsa ”The Celtic Football Club”. Kaudella 2007–2008 Celtic pelasi Euroopan cup -voittonsa 40-vuotisjuhlien kunniaksi erikoistunnuksella, joka oli väritykseltään mustavalkoinen ja jossa oli logon päällä tähti voiton merkiksi. Seuraavalla kaudella palattiin vanhaan väritykseen, mutta tähti jäi.
Stadion
thumb|Celtic Park
Ennen nykyiselle paikalle siirtymistä Celtic pelasi 1888–1892 toisella, niin ikään Celtic Parkiksi nimetyllä, stadionilla. Nykymuotoisen stadionin rakentamisen alkuvaiheessa, kaudella 1994–1995, Celtic pelasi ottelunsa Hampden Parkilla.
Vuonna 2002 Celtic Park valittiin BBC:n äänestyksessä Britannian parhaaksi jalkapallostadioniksi.
Talous
Celtic on toiminut osakeyhtiönä vuodesta 1897 lähtien. Aluksi Celtic oli yksityinen osakeyhtiö, mutta vuonna 1994 siitä tuli julkinen osakeyhtiö sen jälkeen, kun Fergus McCann osti sen ja järjesti julkisen osakeannin, jolla kerättiin lisää rahaa konkurssikypsälle seuralle.
Vuonna 2011 Celticin liikevaihto oli 52,6 miljoonaa puntaa. Vuosina 2007–2009 liikevaihto oli noin 75 miljoonaa puntaa. Brand Finance arvioi 2012 Celticin brandin arvolla mitattuna Euroopan 37. suurimmaksi seuraksi. Deloitten tutkimuksen mukaan seura yltää lipputuloissa Euroopan 10. suurimmaksi.
Reiner Knizia
thumb|125px|Reiner Knizia (2008) Reiner Knizia (s. 1957) on saksalainen lautapelisuunnittelija. Knizia opiskeli matematiikkaa Ulmin yliopistossa Saksassa ja Syracusen yliopistossa Yhdysvalloissa, valmistuen matematiikan tohtoriksi Ulmista. Hän muutti Englantiin vuonna 1993 ja työskenteli taloustutkijana. Kymmeniä hänen suunnittelemiaan pelejä oli jo julkaistu ennen kuin hän alkoi päätoimiseksi pelisuunnittelijaksi vuonna 1997. Häntä pidetään yhtenä merkittävimmistä tai jopa merkittävimpänä lautapelisuunnittelijana, ja vuonna 2007 hänen suunnittelemiaan pelejä oli julkaistu yli 300. Knizian kaupallisesti menestynein peli on Taru sormusten herrasta, joka on julkaistu 17 kielellä ja jota on myyty yli miljoona kappaletta.
Kniziaa pidetään eräänä parhaista pelimekaniikan suunnittelijoista, mutta hänen heikkoutenaan pidetään pelin teeman näkymättömyyttä pelin kulussa. Knizia on voittanut Deutscher Spiele Preisin neljästi.
Celtic FC
Joukkueet
Celticillä on myös naisten edustusjoukkue, joka perustettiin 2007, ja tyttöjen joukkueita eri ikäluokissa. Edustusjoukkue pelaa naisten valioliigassa.
Kannattajat
Vuonna 2003 Celticillä arvioitiin olevan noin yhdeksän miljoonaa kannattajaa, joista miljoona Yhdysvalloissa ja Kanadassa. Vuonna 2009 markkinointiyhtiö SportsRevolution arvioi, että Celticillä on Japanissa seitsemän miljoonaa kannattajaa, jotka se oli pitkälti saanut Celticissä vuosina 2005–2009 Shunsuke Nakamuran ansiosta.
Celtic FC:llä on 1990-luvulta asti ollut tiivis ystävyyssuhde Hampurin FC St. Paulin kanssa. Syitä tähän ovat muun muassa molempien vasemmistolaisuus ja se, että Celticin vastustajalla Rangersillä on ystävyyssuhde HSV:n kanssa, joka on St. Paulin päävastustaja.
Old Firm
Celticin perinteinen kilpailija on niin ikään Glasgow’sta kotoisin oleva Rangers. Seuroista käytetään yhteistä nimitystä Old Firm. Celtic ja Rangers ovat Skotlannin menestyneimmät seurat, ja niiden välinen kilpailu on ankaraa.
Seurojen välinen kilpailu juontaa juurensa myös uskonnosta ja Pohjois-Irlantiin liittyvästä politiikasta. Celticin kannattajat ovat perinteisesti olleet Skotlannin irlantilaisyhteisön katolilaisia ja Rangersin kannattajat puolestaan protestantteja. Vuoteen 1989 saakka Rangers ei suostunut palkkaamaan katolilaisia, mutta sen jälkeen uskonnolliset jännitteet ovat lieventyneet.
Vaikka uskonnolliset ja poliittiset jännitteet ovat aiempaa pienemmät, ne eivät ole hävinneet. Otteluissa lauletaan edelleen usein IRA:n kannatuslauluja ja katolilaisten vastaisia lauluja. Old Firm -otteluiden aikaan sairaalakäynnit yhdeksänkertaistuvat, ja vuosina 1999–2004 on kuollut ainakin kahdeksan ihmistä.
Päävalmentajat
Celticin päävalmentajina ovat toimineet:
Entisiä pelaajia
Vuonna 2002 kannattajat äänestivät Celticin kaikkien aikojen joukkueen:
Skotlantilaisen jalkapalloilun Hall of Fameen on päässyt 21 Celticin pelaajaa ja valmentajaa:
Republica
Republica on brittiläinen vaihtoehtorockyhtye, joka perustettiin Windsorissa Berkshiressä vuonna 1994. Heidän suurin suosionsa ajoittuu vuosille 1996–1999. Yhtyeen nykyinen kokoonpano koostuu Saffronista (laulu), Tim Dorneysta (koskettimet), Johnny Malesta (kitara) sekä Conor Lawrencesta (rummut).
Republica meni tauolle vuonna 2001 ja palasi takaisin yhteen vuonna 2008. Yhtye on tunnettu parhaiten vuoden 1996 hittikappaleestaan ”Ready to Go”.
Jäsenet
thumb|Republica esiintymässä [[San Antonio (Texas)|San Antoniossa Texasissa joulukuussa 1996.]]
Simple Life
thumb|200px|Ensimmäisen tuotantokauden DVD-kansikuva. Simple Life on yhdysvaltalainen tositelevisiosarja, jonka ensi-ilta Yhdysvalloissa oli 2. joulukuuta 2003 FOX-kanavalla. Sarjassa seurataan kahden seurapiirineidon Paris Hiltonin ja Nicole Richien elämää ilman rikkauksia. Suomessa sarjaa on esittänyt Subtv.
Kaminey
Kaminey (suom. ”Kusipää”) on vuonna 2009 ensi-iltansa saanut intialainen rikosdraamaelokuva, jonka on ohjannut Vishal Bhardwaj. Pääosia näyttelevät Shahid Kapoor kaksoisroolissa ja Priyanka Chopra.
Elokuva sai ensi-iltansa 14. elokuuta 2009 ja sai ylistävän vastaanoton kriitikoilta.
Simple Life
Sarjasta on esitetty Suomessa kolme tuotantokautta. Neljäs tuotantokausi alkoi Yhdysvalloissa E! Entertainment -kanavalla 4. kesäkuuta 2006. Sarjassa naisilla ei ole rahaa eikä luottokortteja, joten he joutuvat yleensä tekemään töitä rahan eteen.
Cloud Factory
Cloud Factory on Sonata Arctican kappale ja toinen single yhtyeen kahdeksannelta studioalbumilta Pariah’s Child. Se julkaistiin 28. helmikuuta 2014.
Labocania
Labocania on sukupuuttoon kuollut teropodeihin kuuluva dinosaurussuku. Se eli myöhäisliitukauden Campania-vaiheella nykyisessä Meksikossa. Labocania tunnetaan vain yhdestä epätäydellisestä luurangosta, joka löydettiin Baja Californiasta. Sen sukulaissuhteet ovat epävarmat, mutta se saattaa kuulua tyrannosaureihin (Tyrannosauroidea). Labocania oli arviolta noin 7–7,5 metriä pitkä ja painoi 1,5 tonnia. Se oli tukevarakenteinen ja luultavasti saalisti suuria eläimiä väijymällä. Harley J. Garbani löysi Labocanian jäänteet La Bocana Rojan muodostumasta kesällä 1970. Se oli ensimmäinen Meksikosta löydetty teropodi. Jäänteet koostuivat sirpaleisesta kallosta ja pienestä osasta luurankoa. Ralph Molnar kuvasi dinosauruksen vuonna 1974 ja nimesi sen löytöpaikkansa mukaan Labocaniaksi.
Lääkärit ydinsotaa vastaan
Lääkärit ydinsotaa vastaan on järjestö, joka ponnistelee ydinsodan ehkäisemiseksi. Se tunnetaan usein lyhenteellä IPPNW. Se sai Nobelin rauhanpalkinnon vuonna 1985. Järjestö on korostanut, että ydinsotaa ei kukaan voi voittaa.
Järjestön perustivat Bostonissa Yhdysvalloissa vuonna 1980 sydänlääkärit Bernard Lown Yhdysvalloista ja Jevgeni Tšazov Neuvostoliitosta neljän muun lääkärin kanssa. Järjestön toiminta oli laajimmillaan 1990-luvun alussa, jolloin siinä oli yli 200 000 jäsentä yli 60 maasta. Järjestön toiminnassa on ollut mukana myös suomalaisia lääkäreitä.
Bernard Lown on tunnettu ensimmäisen tehokkaan sydäniskurin eli defibrillaattorin keksijänä, ja Jevgeni Tšazov toimi Neuvostoliiton puoluejohtajan Leonid Brežnevin henkilääkärinä.
Kankaanpään Mailajuniorit
Kankaanpään Mailajuniorit on vuonna 2013 perustettu kankaanpääläinen tyttö- ja naispesäpallon erikoisseura. Seuran edustusjoukkue pelaa naisten Ykköspesiksessä. Lisäksi seuralla on joukkueet Suomensarjassa sekä B–G-tytöissä.
Fredrik Backman
thumb|upright|Fredrik Backman 2017 [[Göteborgin kirjamessut|Göteborgin kirjamessuilla.]] Fredrik Backman (s. 2. kesäkuuta 1981 ) on ruotsalainen kirjailija. Hänen tuotantoaan leimaa huumori.
Romaanien Mies, joka rakasti järjestystä ja Britt-Marie kävi täällä pohjalta on tehty samannimiset elokuvat, Mies, joka rakasti järjestystä ja Britt-Marie kävi täällä.
Sergei Širjajev
Sergei Jurjevitš Širjajev (s. 8. helmikuuta 1983 Nižni Novgorod) on venäläinen maastohiihtäjä, joka edusti Nižegorodetsiä.
Širjajev debytoi maastohiihdon maailmancupissa joulukuussa 2006 ollen Münchenissä Tour de Skin osakilpailussa 66. Ensimmäistä kertaa hän sijoittui kymmenen parhaan joukkoon kahta päivää myöhemmin Oberstdorfissa niin ikään Tour de Skin osakilpailussa ollen kahdeksas. Hän oli nopein sen vuoden Tour de Skin loppunousussa ollen yhteistuloksissa 12. Ensimmäisen maailmancupvoittonsa Širjajev saavutti maaliskuussa 2009 Falunissa ollen Falunin minitourin ykkönen voitettuaan 15 kilometrin vapaan kilpailun. Hänen toinen palkintosijansa maailmancupissa on kolmas sija Rybinskin yhdistelmäkilpailusta tammikuulta 2010.
Širjajevin paras sijoitus MM-kilpailuissa on Sapporon 2007 kisojen 11. sija 15 kilometriltä, mutta hän menetti tuon sijoituksensa kärähdettyään dopingista kisojen viimeisenä päivänä. Talviolympialaisiin Širjajev on osallistunut kerran ollen parhaimmillaan 31. Vancouverin vuoden 2010 kisojen 15 kilometrillä.
Širjajev lopetti uransa maastohiihtäjänä vuonna 2015.
Toshirō Mayuzumi
Toshirō Mayuzumi (, 20. helmikuuta 1929 Jokohama – 10. huhtikuuta 1997 Kawasaki) oli japanilainen säveltäjä. Mayuzumi valmistui Tokion yliopistosta vuonna 1951. Myöhemmin samana vuonna hän lähti Pariisiin, jossa hän opiskeli musiikkia Tony Aubinin johdolla. Mayuzumi palasi tämän jälkeen Tokioon ja kuoli Kawasakissa vuonna 1997.
Mayuzumin musiikissa oli monesti vaikutteita japanilaisesta perinnemusiikista. Hän sävelsi muun muassa kamari- ja orkesterimusiikkia sekä musiikin useisiin elokuviin.
Pentti Lund
Pentti Alexander Lund (syntyjään Rönnlund, 6. joulukuuta 1925 Karijoki – 16. huhtikuuta 2013 Thunder Bay, Kanada ) oli jääkiekon keskushyökkääjä, joka pelasi NHL:ssä Boston Bruinsissa (1946–1948 ja 1951–1953) ja New York Rangersissa (1948–1951). Lund voitti Calder Trophyn vuonna 1949 vuoden parhaana tulokkaana tekemällä 14 maalia ja antamalla 16 maalisyöttöä 59 pelissä.
Kuusivuotiaana Kanadaan muuttanutta Pentti Lundia pidetään ensimmäisenä suomalaisena NHL-pelaajana. Hän aloitti uransa Suomen kansalaisena, mutta vaihtoi Kanadan passiin helpottaakseen kulkemistaan Amerikan mantereella. Suomessa syntynyt Kanadan kansalainen Albert Pudas pelasi neljä ottelua Toronto Maple Leafsissä kaudella 1926–1927. Lund oli ensimmäinen suomalaissyntyinen, joka teki maalin NHL:ssä.
Kausina 1946–1947 ja 1947–1948 Lund pelasi Boston Bruinsin riveissä vain kolme NHL-ottelua, jotka kaikki olivat pudotuspeliotteluita. Jälkimmäisellä kaudella hän pelasi kahdessa Stanley Cup -finaalisarjan ottelussa. Calder-voittoaan seuraavalla kaudella 1949–1950 Lund ylsi loppuotteluihin New York Rangersin mukana. Hän oli tuon kauden pudotuspelien tehokkain pelaaja kerättyään 12 ottelussa 6 maalia ja 5 syöttöpistettä. Näin hänestä tuli ensimmäinen NHL:n pudotuspelien pistepörssin voittanut eurooppalainen pelaaja. Lundin joukkue kuitenkin hävisi taistelun Stanley Cupista molemmilla kerroilla, kun hän pelasi finaalisarjassa.
Kaudella 1950–1951 saatu vakava silmävamma aiheutti Lundin näkökykyyn rajoitteita, ja hän joutui 1950-luvun puolivälissä päättämään urheilu-uransa. Tämän jälkeen Lund toimi ravintola- ja myyntialalla, kunnes ryhtyi Fort William Times-Journalin urheilutoimittajaksi ja valokuvaajaksi toukokuussa 1962.
Myöhemmin Lund työskenteli Thunder Bay Times-Newsin urheilutoimittajana sekä Uuden Suomen ja Kiekkolehden jääkiekkokirjeenvaihtajana Kanadassa. Suomen Jääkiekkomuseo aateloi 1992 Lundin Suomen Jääkiekkoleijonaksi numerolla 84. Tätä ennen hänet oli vuonna 1984 valittu Luoteis-Ontarion urheilijoiden kunniagalleriaan, Northwestern Ontario Sports Hall of Fameen. Valinnalla haluttiin kunnioittaa sekä Lundin pelaaja- että toimittajauraa. Ontariossa varsinkin hänen Original Six -aikakauteen liittyvät kirjoituksensa olivat hyvin suosittuja.
Huhtikuussa 2013 Lundin oli tarkoitus osallistua elämäkertansa julkaisutilaisuuteen Helsingissä, mutta hän ehti kuolla kotikaupungissaan Thunder Bayssa joitakin päiviä ennen tapahtuman suunniteltua ajankohtaa.
Lundin nuorempi veli Veikko Lund pelasi myös jääkiekkoammattilaisena AHL- ja IHL-liigoissa vuosina 1947–1962.
Opel Combo
Opel Combo on Opelin vuodesta 1993 lähtien valmistama pieni paketti- ja tila-automalli. Ensimmäisten kahden sukupolven ajan se perustui silloisiin Corsa-malleihin, mutta vuosina 2011–2018 valmistettu kolmannen sukupolven Combo sen sijaan on Fiat Doblòn sisarmalli. Uusin, vuonna 2018 markkinoille tullut neljäs sukupolvi on kehitetty yhteistyössä Opelin uuden emoyhtiön Groupe PSA:n kanssa. Se jakaa tekniikkaansa Citroën Berlingon ja Peugeot Partnerin kanssa. Kaikki Opel Combot valmistettiin Portugalissa Azambujan tehtaalla vuoteen 2006 asti, jolloin tuotanto siirrettiin Espanjan Zaragozaan. Opel Combo C valmistettiin Doblòn kanssa Turkissa Tofaşin tehtaalla, Combo D:tä puolestaan valmistetaan Espanjassa ja Portugalissa PSA-konsernin tehtailla.
Opel Combo A (1993–2000)
Ensimmäisen sukupolven Combo esiteltiin vuonna 1993 korvaamaan Kadettin pakettiautoversio. Se perustui Opel Corsa B:hen alustaltaan ja tekniikaltaan. Takaosa oli korotettu tavaratilan suurentamiseksi. Combo Tour -tila-autoversiossa oli takana istuimet kolmelle matkustajalle. Combon tavaratilaan mahtuu yksi eurolavallinen tavaraa.
Moottorivaihtoehtoina olivat 1,4- ja 1,6-litraiset Ecotec-bensiinimoottorit sekä 1,7-litrainen dieselmoottori.
Opel Combo B (2001–2012)
Vuonna 2001 esitellyn toisen sukupolven Combon perustana oli Corsa C. Edeltäjänsä tavoin siitä valmistettiin myös tila-autoversio Combo Touria. Uutena mallivaihtoehtona oli paremmin off-road-ajoon soveltuva Combo Tour Tramp (joillain markkinoilla nimellä Combo Arizona), jossa oli korotettu maavara sekä paranneltu jousitus. vasen|pienoiskuva|Opel Combo B Tour Combo B oli edeltäjäänsä aerodynaamisemmin muotoiltu, koska siinä ohjaamo ja tavaratila ovat kiinteä kokonaisuus, toisin kuin A-mallissa, jossa tavaratila on ohjaamoa korkeampi ja leveämpi. Myös B-mallin Comboon mahtuu edeltäjänsä tavoin eurolavallinen tavaraa.vasen|pienoiskuva|Opel Combo B Tour Arizona/TrampMoottorivaihtoehdot olivat 1,4-litrainen (90 hv) Twinport Ecotec -bensiinimoottori, 1,3- (75 hv) ja 1,7-litraiset (100 hv) CDTI-dieselit sekä 1,6-litrainen (94 hv) CNG-maakaasumoottori.
Opel Combo C (2011–2018)
Kolmannen sukupolven Combo esiteltiin joulukuussa 2011. Se ei enää suoraan perustunut Opel Corsaan, vaan oli Fiat Doblòn sisarmalli. Auto perustuu General Motorsin ja Fiatin yhteistyössä kehittämälle pohjalevylle, joka on pidempiakselivälinen versio muun muassa Corsa D:ssä käytetystä pohjalevystä. Tuotanto siirtyi Espanjasta ja Portugalista Fiatin omistamalle tehtaalle Turkkiin.
Combo C:tä valmistettiin kahdella akselivälillä ja korikorkeudella. Saatavana oli jälleen pakettiauton lisäksi Tour-tila-automalli, jota valmistettiin sekä viisi- että seitsenpaikkaisina versioina. vasen|pienoiskuva|Opel Combo C Tour Bensiinimoottori oli 1,4i (95 hv) varustettuna start/stop-järjestelmällä. Sen lisäksi saatavana oli 1,4 CNG (120 hv), joka toimii myös maakaasulla. Dieselvaihtoehdot olivat 1,3- (90 hv) ja 1,6-litraiset (90/105 hv) CDTI-moottorit, joissa kaikissa on start/stop. Pienempi 1,6-litrainen on varustettu viisiportaisella Easytronic-robottivaihteistolla ja suurempi kuusivaihteisella manuaalilla.
Pakettiauton vakiovarustukseen kuului kuljettajan turvatyyny, ABS-jarrut hätäjarruassistentilla, ESP, ajotietokone, sähköikkunat, keskuslukitus, ohjaustehostin, kuljettajan istuimen selkänojan säätö ja 12 voltin virtalähde kojelaudassa.
Tourissa oli sen lisäksi matkustajan turvatyyny, ISOFIX-kiinnikkeet takaistuimella, korinväriset puskurit ja kaksi sivuliukuovea.
Vuosimallin 2016 Comboihin tehtiin parannuksia aerodynamiikkaan polttoaineenkulutuksen alentamiseksi. Esimerkiksi pohjalevy on aiempaa tasaisempi ja pyöräholvien ilmanohjausta on tehostettu.
Opel Combo D (2018–)
Neljännen sukupolven Combo on kehitetty yhteistyössä Groupe PSA:n kanssa, ja se on uusien Citroën Berlingo- ja Peugeot Partner -mallien sisarmalli. Kolmikko valittiin Vuoden pakettiautoksi 2019. Tila-autoversio Combo Life on saatavana viisi- tai seitsenpaikkaisena sekä normaalipituisena että 35 senttimetriä pidempänä XL-versiona. Vuonna 2022 neljänneksi sisarmalliksi tuli uusi Fiat Doblò.
Uusin Combo-malli ei tullut myyntiin Venäjällä. Sikäläisille markkinoille esiteltiin vuonna 2021 myyntiin oma malli, joka on uudelleennimetty versio edellisen mallisukupolven Berlingo- ja Partner-malleista. Sitä valmistetaan Venäjällä Kalugan tehtaalla.
Vuoden 2018 Euro NCAP -kolaritestistä Combo sai tulokseksi neljä tähteä viidestä.
GP2 Britannian Grand Prix 2007
GP2 Britannian Grand Prix 2007 oli GP2-kauden 2007 viides osakilpailu, joka ajettiin 7.–8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voitti paalupaikalta startannut iSportin Andreas Zuber. Sunnuntain kilpailun voitti FMS Internationalin Adam Carroll.
Henoteismi
Henoteismi (kreikkaa:, heis 'yksi' + , theos 'jumala') tarkoittaa monijumalaista uskontoa, jossa on yksi pääjumala tai jumalten joukosta kulloinkin palvonnan kohteeksi valitaan korkein tai jopa "ainoa" jumala. Henoteismi on toisinaan toiminut välivaiheena tavallisesta polyteismista monoteismiin siirryttäessä. Käsite henoteismi on Max Müllerin kehittämä.
Henoteismi eroaa monolatriasta siinä, että henoteismissä keskitytään yhden jumalan palvontaan, vaikkakin myönnetään, että myös muut jumalat saattavat olla palvonnan arvoisia, kun taas monolatriassa muiden jumalien ei katsota olevan palvonnan arvoisia, vaikkakaan niiden olemassaoloa ei sinällään kielletä. Tyypillinen esimerkki henoteismista on sellainen, että jokin kansa tai heimo palvoo vain yhtä jumalaa, jota se pitää omana jumalaan, mutta uskoo olevan muita jumalia, jotka ovat vastaavasti muiden kansojen ja heimojen jumalia. Tällainen kansa tai heimo uskoo siis moneen jumalaan mutta on uskollinen vain yhdelle.
pienoiskuva|Ekhnaton yritti käännyttää egyptiläiset yksijumalaisiksi [[Aton-jumalan palvojiksi. ]]
Henoteismi oli tyypillistä muun muassa myöhemmän antiikin uskonnolliselle elämälle. Vaikkakin antiikin Kreikan ja Rooman uskonnot olivat monijumalisia, klassisen antiikin aikana monijumalisesta uskonnosta kehittyi filosofian vaikutuksesta erilaisia tulkintoja. Usein Zeus (tai Juppiter) käsitettiin ylimmäksi, kaikkivaltiaaksi ja kaikkitietäväksi jumalaksi sekä muiden jumalten kuninkaaksi ja isäksi. 1800-luvulla syntynyt mormonismi on myös luonteeltaan henoteististä.
Maijastina Kahloksen mukaan koulutetummat piirit olivatkin myöhäisantiikin aikana käytännössä yksijumalaisia. Uusplatonilainen filosofi Plotinos opetti, että perinteisen uskonnon jumalien yläpuolella oli ”Yksi”. Maksimos Madauralainen jopa katsoi, että vain hullu kieltäisi yhden Jumalan olemassaolon. Kristillisessä uusplatonismissa kristinuskon Jumala on usein samaistettu uusplatonistiseen ”Yhteen”.
Iivisniemi
Iivisniemen keskus koostuu 1960-luvun lopussa rakennetuista ulkonäöltään yhtenäisistä kerrostaloista. Varsinaisen keskuksen ympärillä on pientaloaluetta.
Iivisniemessä on Kaitaan metroaseman lisäksi tarjolla peruspalvelut. K-Market (josta löytyy myös postipalvelut), Pizzeria ja baari. Iivisniemessä on kahvila Herkkupuoti Sanni, koiratrimmaamo Fiinksi, Iivis hius (kampaamo) ja hierojia. Iivisniemessä on myös Iivisniemen seurakuntakoti ja kerhohuone.
Iivisniemessä on alakoulu nimeltään Iivisniemen koulu. Yläkoulun nimi on Kaitaan koulu. Iivisniemen lähistöllä sijaitsee Finnoon satama, joka on Espoon suurin pienvenesatama. Terveyspalvelut ovat Espoonlahden terveysasemalla. Lisäksi Espoonlahdessa sijaitseekauppakeskus Lippulaiva ja Matinkylässä sijaitseva kauppakeskus Iso Omena täydentävät alueen palvelutarjontaa.
Historia
Iivisniemen alueella on sijainnut aikanaan useita laitureita, muun muassa Sälörin, Granholman ja Kihlmanin laiturit, joissa Helsingistä lähteneet laivat ovat pysähtyneet matkalla Porkkalaan tai länteen. Alueella on alun perin sijainnut myös Ivisnäsin ja Bondaksen kartanot, joiden omistajat ovat muokanneet aluetta. Hannusjärven pientaloalueen rakentaminen on aloitettu 1930-luvulla silloisen Jorvaksentien varteen, ja myöhemmin rakennettu Länsiväylän moottoritie on muokannut aluetta edelleen.
Rullaniementien päässä on Villa Rulludd. Rulludd mainitaan ensimmäisen kerran historiankirjoituksissa vuonna 1788, jolloin se toimi halkojen lastauspaikkana ja satamana. Villa Rulludd on vuosina 1873–1908 rakennettu huvila, jonka tällä hetkellä omistaa Espoon kaupunki ja joka toimii huvilamuseona ja kotiseututalona.
Kulttuuri
Iivisniemen tunnettuja asukkaita ovat entinen ulkoministeri Timo Soini, entinen pääministeri Esko Aho sekä lapsuudessaan Iivisniemessä asunut luennoitsija ja motivaatiovalmentaja Jari Sarasvuo.
Kaupunginosayhdistys
Iivisniemen alueella vaikuttaa Iivisniemi-Kaitaa-seura. Kotiseutuyhdistyksen toimintaan kuuluu muun muassa Etelä-Espoon kaavoitusasioiden seuraaminen ja kannanotot, asukastoiminnan ja erilaisten tapahtuminen järjestäminen ja seuran verkkosivujen ja erilaisten historiikkien julkaisu.
Urheilu
Iivisniemeen perustettiin vuonna 1969 paikallinen urheiluseura Espoon Tikka. Siitä piti alun perin tulla silloisen Iivisniemi-seuran (nykyisen Iivisniemi-Kaitaa-seura) urheilujaos, mutta heti alussa päätettiin perustaa oma seura. Seura pyrkii tarjoamaan nuorille ja lapsille yhdessäoloa ja terveen harrastuksen. Päälaji on nykyisin jalkapallo, ja lisäksi ohjelmaan kuuluu nykyisin naisten jumppa. Kesänä Tikka pitää puistojumppaa. Vuosien kuluessa on pelattu lisäksi muun muassa jääkiekkoa ja lentopalloa. Seuran nimi valittiin tarkoituksellisesti sellaiseksi, ettei se rajoita toimintaa liikaa tiettyyn tai tiettyihin lajeihin. Seura järjestää myös jokavuotisen yleisurheilukilpailun ja jalkapallokoulun kaikille alueen asukkaille.
Yhteydet
Bussilla 143 pääsee myös Soukanniemeen ja linjoilla 147, 543 ja 544 pääsee Kivenlahteen.
Linjoilla 543 ja 544 pääsee Leppävaaraan.
Öisin Kamppiin pääsee linjalla 147N.
Matinkylään pääsee vain linjalla 544 Länsiväylän varteen, linjalla 111 Hyljelahdesta, sekä metrolla.
Danville Dashers
Danville Dashers on yhdysvaltalainen jääkiekkoseura, joka on kotoisin Danvillesta Connecticutista. Se pelaa FHL-liigaa. Danville Dashers toimi CHL-seura Bloomington Thunderin ja Quad City Mallardsin farmijoukkueena.
Suomen eläintarhayhdistys
Suomen Eläintarhayhdistyksen tarkoituksena on tarhaeläinten hyvätasoisen hoidon edistäminen suomalaisissa eläintarhoissa. Se haluaa vahvistaa eläintarhojen roolia kansallisessa ja maailmanlaajuisessa luonnonsuojelussa.
Spiraali
Spiraali eli kierukka on viiva tai kuvio, joka kiertää itseään leikkaamatta monta kierrosta saman keskipisteen tai akselin ympäri. Geometriassa spiraali on tasokäyrä, joka itseään leikkaamatta kiertää äärettömän monta kertaa saman keskipisteen ympäri ja jota pitkin liikkuva piste loittonee koko ajan keskipisteestä tai lähestyy sitä.
Erilaisia spiraaleja
Analyyttisessä geometriassa spiraalien yhtälöt voidaan helpoimmin esittää napakoordinaattien avulla, jolloin r merkitsee etäisyyttä spiraalin keskipisteestä ja θ suuntakulmaa. Tällöin etäisyys r on suuntakulman θ suhteen jokin monotonisesti kasvava tai vähenevä funktio. Myös ympyrä voidaan käsittää spiraalin rajatapaukseksi, jossa etäisyys r on vakio.
Tärkeimpiä spiraaleja ovat:
Logaritmisen spiraalin ja sen keskipisteen kautta kulkevan suoran keskipisteen samalla puolella olevat leikkauspisteet muodostavat logaritmisen asteikon. Tätä spiraalia muistuttavia kuvioita on luonnossakin, esimerkiksi simpukoiden kuorissa.
Puycelsi
Puycelsi kuuluu kauneimpien ranskalaiskylien järjestöön Les Plus Beaux Villages de France, johon Tarnin departementista kuuluu viisi muutakin kylää sekä Puycelsin naapurikunta Bruniquel Tarn-et-Garonnen departementissa.
Marshall Nirenberg
Marshall Warren Nirenberg (10. huhtikuuta 1927 – 15. tammikuuta 2010 ) oli yhdysvaltalainen biokemisti ja geneetikko. Hän sai Nobelin lääketieteen palkinnon vuonna 1968 geneettisen koodin selvittämisestä.
Otavan kirjasto
Otavan kirjasto on kustannusyhtiö Otavan vuonna 1982 perustama kirjasarja, joka tunnetaan käännösromaaneistaan. Sarjassa on ilmestynyt lähes 300 teosta.
Marshall Nirenberg
Nirenberg opiskeli Floridan yliopistossa biologiaa. Hänen maisterintyönsä 1952 käsitteli vesiperhosten ekologiaa ja taksonomiaa. Nirenberg siirtyi sitten biokemiaan, jota hän opiskeli Michiganin yliopistossa valmistuen tohtoriksi vuonna 1957.
Otavan kirjasto
Sarjan kirjailijoista Nobelin kirjallisuuspalkinnon ovat vuodesta 1999 lähtien saaneet Günter Grass (1999), Gao Xingjian (2000), V. S. Naipaul (2001), Imre Kertész (2002), J. M. Coetzee (2003), Elfriede Jelinek (2004), Doris Lessing (2007), J. M. G. Le Clézio (2008), Herta Müller (2009) ja Mario Vargas Llosa (2010).
Marshall Nirenberg
Vuonna 1959 Nirenberg alkoi tutkia DNA:n, RNA:n ja proteiinien välisiä suhteita. Seuraavana vuonna hänet nimettiin National Institutes of Healthin (NIH) tutkijaksi. Näissä tutkimuksissa Niremberg ja J. Heinrich Matthaei osoittivat, että proteiinisynteesissä tarvitaan lähetti-RNA:ta. Tuottamalla synteettistä, pelkästään urasiilista koostunutta lähetti-RNA:ta Nirenberg osoitti, että kodoni UUU koodittaa fenyylialaniinia. Tämä oli ensimmäinen askel kodonitaulukon selvittämisessä
Vuonna 1961 Nirenberg valittiin NIH:n biokemiallisen genetiikan osaston johtoon. Vuonna 1965 Nirenberg pystyi kollegoidensa avulla kokoamaan kaikki 64 kolmikirjamista kodonia käsittävän geneettisen koodin taulukon, joka esittää DNA:n ja proteiinien väliset yhteydet.
Nirenberg sai työstään Nobelin fysiologian ja lääketieteen palkinnon vuonna 1968. Palkinnon jakoivat hänen kanssaan Har Gobind Khorana, joka löysi nukleiinihappojen synteesin, ja Robert W. Holley, joka selvitti lähetti-RNA:n kemiallisen rakenteen. Samana vuonna Nirenberg sai National Medal of Honorin; vuonna 1966 hänelle oli myönnetty National Medal of Science.
Nirenberg teki myös Nobel-palkintonsa jälkeen merkittäviä tieteellisiä löytöjä genetiikan ja neurobiologian aloilta. Hän teki pioneerityötä hermosolujen viljelyssä ja tutki geenien ilmenemistä, kantasolujen erilaistumista ja hermojärjestelmän kehittymistä. 1980-luvulla Nirenberg löysi banaanikärpäsen geenin, joka on merkittävä sydämen kehittymiselle. Löytö auttaa synnynnäisten sydänsairauksien ymmärtämisessä.
Dayton Demonz
Dayton Demonz on yhdysvaltalainen jääkiekkoseura, joka on kotoisin Daytonasta Ohiosta. Se pelaa FHL-liigaa.
Ágios Ioánnis (Lasíthi)
Ágios Ioánnis eli Ái-Giánnis (Άη-Γιάννης) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 8 (vuonna 2011).
pienoiskuva|vasen|Ágios Ioánniksen Pyhän Johanneksen (Ágios Ioánnis) kirkko. Ágios Ioánniksen kylä sijaitsee noin 18 kilometriä koilliseen Ierápetran kaupungista ja linnuntietä noin neljä kilometriä pohjoiseen saaren etelärannikosta eli Libyanmeren rannasta. Se on rakennettu noin 500 metrin korkeuteen merenpinnasta laskettuna.
Kylä on saanut nimensä sen Pyhälle Johannekselle (Ágios Ioánnis) omistetusta kirkosta. Kylä on vanha ja perinteinen, mutta nykyisin siellä on enää vain vähän pysyviä asukkaita väestön muutettua rannikolle. Ágios Ioánnis mainitaan ensimmäisen kerran venetsialaisvallan aikaisessa väestönlaskennassa vuonna 1583, jolloin siellä oli 157 asukasta. Suurimmillaan kylässä oli 752 asukasta vuonna 1940.
Ágios Ioánnis muodostaa myös laajemman kyläyhdyskunnan (Τοπική Κοινότητα Αγίου Ιωάννου, Topikí Koinótita Agíou Ioánnou), johon kuuluvat varsinaisen Ágios Ioánniksen kylän lisäksi kylät Agía Fotiá, Férma, Koutsounári ja Xirokamára. Ne sijaitsevat rannikolla pääkylän eteläpuolella. Koko yhdyskunnan väkiluku on 1 168.
KF Bylis Ballsh
Klubi i Futbollit Bylis Ballsh on albanialainen jalkapalloseura Ballshin kaupungista. Seura pelaa kaudella 2020–21 Albanian korkeimmalla sarjatasolla Kategoria superioressa. Seura pelaa kotiottelunsa Adush Muça Stadiumilla. Bylis Ballsh on perustettu vuonna 1972.
Bylis on pelannut kahdesti Euroopan sisäisissä turnauksissa. Ensimmäisen kerran se oli mukana UEFA-cupissa kaudella 1999–2000, jolloin se hävisi ensimmäisellä kierroksella FK Inter Bratislavalle yhteismaalein 5–1. Vuoden 2001 UEFA Intertoto Cupissa se hävisi Craiovalle yhteismaalein 4–3.
Japaninpunamänty
Japaninpunamänty (Pinus densi­flora) on mäntykasvien heimon mäntyjen sukuun kuuluva havupuulaji. Se on itäisessä Aasiassa kasvava ainavihanta puu. Lajin piirteisiin kuuluvat usein tasalatvainen latvus, pareittain kasvavat neulaset ja pian avauduttuaan karisevat kävyt. Japaninpunamänty on taloudellisesti tärkeä puulaji koillisessa Aasiassa; sen puuta on käytetty niin rakentamisessa kuin paperinvalmistuksessakin. Puun neulasia ja siitepölyä puolestaan on käytetty perinnelääkintään, ruoanlaittoon ja aromaterapiaan.
Nimet
Japaninpunamännyn tieteellisen nimen lajimääre densiflora tarkoittaa ”tiheäkukkaista”. Puun kotiseudulla siitä käytetään japanin kielessä nimeä アカマツ (akamatsu), kiinan kielessä nimeä 赤松 (chi song) ja korean kielessä nimeä 소나무 (sonamu).
Kuvaus
Japaninpunamänty on ainavihanta puu. Se tulee tavallisesti noin 30–35 metriä korkeaksi ja rungon rinnankorkeusläpimitaltaan noin 1–1,5 metriä leveäksi. Rannikkoalueilla puu jää usein tätä pienemmäksi ja kasvaa enintään noin 20 metriä korkeaksi.
Japaninpunamänty eroaa lähisukuisista pareittaisneulasisista männyistä suorien jäykkien neulastensa, varhain karisevien käpyjensä ja käpysuomujen kärkien matan pinnan puolesta.
Varsi
Puun runko on tavallisesti suora ja pylväsmäinen. Puun latvus on usein sateenvarjomainen tai tasalatvainen rungon ollessa korkealle oksaton. Nuorella puulla ja vanhemman puun yläosassa ohut ja oranssinpunainen rungon kuori hilseilee paperimaisen ohuina liuskoina. Suuremman puun rungon alaosan kuori on paksua harmaanruskeaa tai punaruskeaa kaarnaa, joka halkeilee epäsäännöllisinä levyinä. Rungosta haarautuvat oksat ovat siirottavia, ja pienemmät oksanhaarat kohenevia. Versot ovat kaljuja ja aluksi väritykseltään kellertäviä, mutta myöhemmin harmahtavia. Aluksi sileää versorankaa peittävät myöhemmin puutuneiden lehtikantojen muodostamat kohoumat. Hieman pihkaiset silmut ovat pitkänpyöreän munanmuotoisia, ja niitä peittävät tumman punaruskeat silmusuomut.
Neulaset
Neulasiksi kutsutut neulasmaiset lehdet kasvavat pareittain kääpiöversoissa. Kaksilehtisen kääpiöverson tyveä suojaa lyhyt kalvomainen alalehti. Neulanen on yleisimmin 6–12 senttimetriä pitkä ja noin yhden millimetrin leveä. Poikkileikkaukseltaan puoliympyrämäinen neulanen on jäykkä ja suora, mutta usein hieman kiertynyt. Neulanen on kärjestään terävän pitkäsuippuinen ja laidoiltaan kevyesti hienosahainen. Neulasessa on kaksi johtojännettä ja kolmesta yhdeksään pihkatiehyttä. Neulasen pinta saattaa olla sinertävähärmäinen. Ilmarakoja on neulasen kaikilla pinnoilla.
Kukinnot
Laji on yksikotinen, mikä tarkoittaa samaan puuhun kehittyvän sekä hede- että emikukintoja. Hedekukinnot eli hedekävyt kasvavat pienissä ryppäissä kierteisesti nuorten pitkäversojen tyvellä. Kierteisesti rankaan asettuneista hedelehdistä muodostuva hedekäpy on 1,5–2,5 senttimetriä pitkä, muodoltaan lyhyen lieriömäinen ja väritykseltään keltainen.
Emikukinnot eli kävyt kasvavat tavallisesti yksittäin. Lyhytperäiset kävyt voivat olla pystyjä tai taakäänteisiä. Käpy on tavallisesti kolmesta kuuteen senttimetriä pitkä, symmetrinen ja muodoltaan käpysuomujen ollessa kiinni kartiomaisen munanmuotoinen sekä suomujen avauduttua leveän munanmuotoinen. Kierteisesti rankaan asettuneet käpysuomut ovat puutuneita, ohuita, jäykkiä ja muodoltaan pitkänpyöreitä. Kypsyvän kävyn ulkopinnan muodostava käpysuomun kärki on muodoltaan vinoneliömäinen tai yläreunastaan pyöristynyt, ja sen pinta voi olla tasainen tai hieman koholla. Käpysuomun kärjen napa saattaa olla hieman koholla tai sisäänpainunut. Käpy kypsyy toisena vuonna hedelmöityksen jälkeen ja karisee pian käpysuomujen avauduttua.
Siivelliset siemenet ovat vastapuikean munanmuotoisia tai luumunmuotoisia sekä hieman litistyneitä. Siemen on neljästä seitsemään millimetriä pitkä. Väritykseltään siemen on mattapintaisen ruskehtava. Siemenen lenninsiipi on tavallisesti 12–20 millimetriä pitkä ja viidestä seitsemään millimetriä leveä.
Luokittelu
Japaninpunamänty on mäntykasvien heimon (Pinaceae) mäntyjen sukuun (Pinus) kuuluva havupuulaji. Mäntyjen suvun sisällä laji on luokiteltu nimialasukuun Pinus, sen sektioon Pinus ja tämän alasektioon Pinus.
Jotkin kasvitieteilijät luokittelevat lajiin kuuluvaksi useita muunnoksia, kuten Kiinan Heilongjiangissa ja Venäjällä kasvava Pinus densiflora var. ussuriensis ja Kiinan Liaoningissa kasvava Pinus densiflora var. zhangwuensis. Toiset kasvitieteilijät katsovat nämä lajin muodoiksi tai synonyymeiksi.
Japaninpunamänty risteytyy luonnossa lähisukuisen japaninmustamännyn (Pinus thunbergii) kanssa. Lajiristeymän nimi on Pinus ×densithunbergii.
Levinneisyys
pienoiskuva|Japaninpunamäntymetsää [[Odaesanin kansallispuiston kallioilla Etelä-Koreassa.]]
Japaninpunamänty kasvaa luonnossa Aasian koillisosissa. Sitä esiityy luonnonvaraisena Etelä-Koreassa, Pohjois-Koreassa, Japanin Honshūn, Kyūshūn ja Shikokun saarilla, Kiinan Anhuin, Heilongjiangin, Henanin, Jiangsun, Jilinin, Liaoningin ja Shandongin maakunnissa sekä Venäjän kaukoidässä Primorjen aluepiirissä.
Elinympäristö ja ekologia
Japaninpunamänty on lauhkean ilmaston puu. Sitä esiintyy lähes merenpinnan tasosta rannikolta vuoristoihin noin 2 300 metrin korkeuteen. Puu menestyy monentyyppisillä happamilla mailla, ja sen kasvupaikat ovat usein kivikkoisia, hiekkaisia tai turpeisia.
Japaninpunamänty muodostaa usein yksilajisia metsiköitä. Lehtimetsävaltaisilla alueilla se kasvaa tyypillisesti ainoastaan karuilla paikoilla, kuten kallioilla tai nummien ja järvien laidoilla.
Japaninpunamänty on ekologisessa sukkessiossa pioneerilaji, joka valtaa nopeasti häiriöiden, erityisesti metsäpalojen, raivaamia alueita. Puu itse ei yleensä selviä elossa metsäpalosta.
Japaninpunamänty on yksi yleisimpiä havupuita Japanissa ja Korean niemimaalla. Laji on kuitenkin ollut palynologisten fossiilisten siitepölykerrostumien tutkimusten perusteella huomattavasti nykyistä harvinaisempi aiemmin ennen ihmisen vaikutusta. Puu on yleistynyt noin 2 500 vuotta sitten sen jälkeen kun maanviljely alueella yleistyi, ja sen myötä yleistyivät myös palot ja muut metsän häiriöt.
Love (Sonata Arctican kappale)
Love on Sonata Arctican kappale ja kolmas single yhtyeen kahdeksannelta studioalbumilta Pariah’s Child. Se julkaistiin 4. huhtikuuta 2014.
Japaninpunamänty
Merkitys ihmiselle
Japaninpunamänty on tärkeä talouspuu koillisessa Aasiassa. Puun eri osia on myös perinteisesti käytetty puurakentamisessa, lääkinnässä ja ravinnoksi.
Kulttuurillinen merkitys
Historiallisina aikoina japaninpunamänty on ollut yksi tärkeimmistä japanilaisessa puurakentamisessa käytetyistä lajeista. Useimpien japanilaisten 1300–1800-luvuilta säilyneiden Muromachi- ja Edo-kausien rakennusten runkorakenteet on tehty japaninpunamännyn tai japaninmustamännyn puusta, vaikka rakennusten muita osia on usein valmistettu japaninsypressin (Chamaecyparis obtusa) puusta.
Japaninpunamänty on perinteisesti ollut tärkeä puulaji Koreassa, ja se mainitaan Etelä-Korean kansallislaulun sanoissa. Puun siitepölyä on käytetty sekä lääkintään että ravinnoksi. Puun neulasia ja niistä tehtyjä uutteita on käytetty perinnelääkinnässä ja aromaterapiassa.
Taloudellinen merkitys
Sen puuta on käytetty niin puurakentamisessa ja rautateiden ratapölkkyinä kuin myös paperiteollisuudessa, missä puuta nykyisin käytetään eniten. Japaninpunamäntyä on käytetty laajalti talousmetsien istutuksessa erityisesti Japanissa. Sitä on käytetty myös puiden jalostuksessa ja risteytetty usean muun mäntylajin kanssa.
Rodion Gataullin
Rodion Gataullin (s. 23. marraskuuta 1965 Taškent) on uzbekistanilainen entinen seiväshyppääjä, joka edusti urallaan Neuvostoliittoa ja Venäjää. Urheilu-uransa jälkeen hän on toiminut seiväshyppyvalmentajana.
Vuonna 1983 Gataullin voitti Schwechatissa juniorien Euroopan mestaruuden tuloksella 555, ja seuraavana vuonna hän saavutti kultamitalin universiadeissa. Vuoden 1987 Rooman MM-kisoista Gataullin saavutti pronssia ja vuoden 1988 Soulin olympialaisista hopeaa. Sisäratojen maailmanmestaruuden hän voitti kahdesti: 1989 Budapestissa ja 1993 Torontossa.
Euroopan mestaruuksia Gataullin voitti neljä: Ulkoradoilla hän voitti kultaa Splitissä 1990 ja Helsingissä 1994. Sisäradoilla hän vei mestaruuden Budapestissa 1988 ja Glasgow'ssa 1990.
Gataullin ylitti kautta aikain toisena seiväshyppääjänä maailmassa, Serhi Bubkan jälkeen, kuusi metriä.
Eläketurvakeskus
pienoiskuva|Eläketurvakeskuksen toimitalon (Kalasataman Kampus) julkisivu Helsingin Kalasatamassa. Eläketurvakeskus (ETK) on työeläketurvan toimeenpanon ja kehittämisen lakisääteinen yhteistyöelin, asiantuntija ja yhteisten palvelujen tuottaja. ETK on lailla perustettu, mutta se ei ole osa valtionhallintoa. Sen toiminta rahoitetaan työeläkemaksuista.
ETK:n toimitusjohtaja on Mikko Kautto. Ensimmäinen toimitusjohtaja oli Tauno Jylhä (1961–1967). Eläketurvakeskuksessa oli vuoden 2022 lopussa 295 työntekijää. Sen toimitilat sijaitsevat Helsingin Kalasatamassa.
Tehtävät
ETK:n tehtäviä ovat työeläkejärjestelmän keskusrekisterien hoitaminen, tutkimus, tilastointi ja työeläkelaitosten vastuunjako. Lisäksi ETK tuottaa suunnittelu-, koulutus- ja viestintäpalveluja ja tukee säädösten valmistelua. Eläketurvakeskus neuvoo työeläkeasioissa ja valvoo, että työnantajat ovat ottaneet työntekijöilleen työeläkevakuutuksen.
Eläketurvakeskus on kansainvälinen yhdyslaitos eli se välittää ulkomaille kaikki Suomessa asuvien hakemukset, joissa haetaan eläkettä ulkomailta sekä ratkaisee EU/ETA-maissa ja sosiaaliturvasopimusmaissa työskentelevien osalta, sovelletaanko heihin Suomen sosiaaliturvalainsäädäntöä.
Hallinto ja organisaatio
Eläketurvakeskuksen ylimmät hallintoelimet ovat edustajisto ja hallitus. Sosiaali- ja terveysministeriö asettaa edustajiston sekä nimittää hallituksen puheenjohtajan ja varapuheenjohtajan. Hallituksen puheenjohtajana toimii Sini Sulonen ja edustajiston puheenjohtajana STM:n kansliapäällikkö Veli-Mikko Niemi.
Danakosha Ling
Danakosha Ling (aiemmilta nimiltään Danakosha Finland ja Nyingmapa-yhteisö) on Suomessa toimiva tiibetinbuddhalainen dharmayhdyskunta. Se on rekisteröity uskonnolliseksi yhdyskunnaksi vuonna 2005. Yhteisön toiminta aloitettiin vuonna 2002, kun yhteisön opettaja Tulku Dakpa Rinpoche kutsuttiin ensimmäisen kerran Suomeen opettamaan buddhalaista filosofiaa ja meditaatiota. Opetus noudattaa Vajrayana-suuntauksen, Tiibetin vanhan käännöskoulukunnan traditiota, niin sanottua Nyingmapa-traditiota. Olennaisena osana uskonnollista toimintaansa yhteisö on kutsunut Suomeen koulukunnan arvostetuimpia mestareita, jota ovat siirtäneet perinnettä suomalaisille harjoittajille. Buddhalaisen kirjallisuuden lisäksi koulutukseen kuuluu myös muun muassa rituaalimusiikki ja symbolinen taide. Yhdyskunta kokoontui pääosin Helsingissä yli kymmenen vuotta, ja perusti vuonna 2016 Danakosha Ling -keskuksen Jokioisiin Kanta-Hämeeseen. Yhdyskunnalla on viitisenkymmentä väestörekisteriin merkittyä jäsentä ja toistasataa rekisteröimätöntä seuraajaa.
Manner
Manner on täysin veden ympäröimä, saarta suurempi, yhtenäinen maa-alue erotukseksi maanosista, jotka ovat ihmisen määrittämiä.
Mantereet
thumb|350px|Maailman neljä veden ympäröimää mannerta. thumb|350px|Vaihtoehtoinen jako kuuteen mantereeseen. Mantereiksi luetaan tavallisimmin seuraavat maa-alueet  :
Näitä pienempiä erillisiä maa-alueita pidetään saarina. Rajanveto perustuu lähinnä sovittuun määrittelyyn, sillä maapallon pienin manner, Australia (noin 7,7 milj. km2), on vain runsaat kolme kertaa niin suuri kuin suurin saari, Grönlanti (noin 2,2 milj. km2).